ใช้แอปวงในหาร้านว่าแถวท่ายางมีอะไรอร่อยๆ แบบง่ายๆ และรวดเร็ว ตอนแรกสนใจร้านผัดไท แต่รีวิวบอกว่ารอนาน ด้วยความหิวเลยเปลี่ยนเป็นก๋วยเตี๋ยวน้ำแดง

พิกัดในวงในถูกต้อง ถ้าเลี้ยวซ้ายเข้าท่ายางปุ๊บ (มุ่งหน้าเข้ากทม.) ขับตรงไปเรื่อยๆ พอเห็นธนาคารกรุงเทพด้านซ้าย ให้มองด้านขวา ร้านอยู่เยื้องๆ กัน 

ร้านเป็นบ้านติดกัน 2 ห้อง มีคนพื้นที่มาทานกันเยอะมาก พอโต๊ะเต็ม ก็นั่งโต๊ะรวมกัน อบอุ่นดีนะ

สั่งเส้นหมี่หมู+น่องไก่ 45 บาท น้ำซุปหวาน มีน้ำจิ้มรสเด็ดเผ็ด เปรี้ยว มาให้จิ้ม บนโต๊ะมีพวงเครื่องปรุงและขวดซอสพริก ให้ปรุงด้วย เนื้อซอสพริกเป็นแบบเหนียวที่มีส่วนผสมของแป้ง 

ตัวน่องไก่เปื่อย อร่อย นุ่ม ส่วนหมูมีทั้งหมูสด หมูเปื่อย ลูกชิ้น ตุ๋นดี ลวกดีทุกอย่าง ที่สำคัญกินกับกากหมู ที่ให้หยิบเองวางในตระกร้าบนโต๊ะ ถูกมาก ถุงละ 10 บาท 

จอดรถริมถนน